สวัสดีค่ะ :) ขอสอบถามนะคะว่า เมื่อปลายเดือน มิถุนายนที่ผ่านมา แท้งแล้วมีการขูดมดลูกค่ะ ประจำเดือนเรื่มมาหลังขูดมดลูก 1-4 สิงหาพร้อมกับการเริ่มทานโฟลิกบำรุงก่อนท้องค่ะ หลังจากหมดประจำเดือนก็ได้มีอะไรกับแฟน แต่ไม่ได้ปล่อยข้างในนะคะ แล้วก็ไม่มีการป้องกันอย่างอื่น เดือนนี้วันที่ 5 กันยาแล้ว ประจำเดือนยังไม่มามีโอกาสท้องไหมคะ 🙏
สวัสดีค่ะ หลังการแท้งบุตรและมีการขูดมดลูกนั้น อาจจะมีเลือดออกตามหลังมาได้ประมาณ 1-2 สัปดาห์ และการตกไข่และประจำเดือนควรจะกลับมาเป็นปกติภายในประมาณ 1-2 เดือนแนะนำการคุมกำเนิดหลังการแท้งบุตรประมาณ 1-2 สัปดาห์ เพื่อให้ร่างกายได้ฟื้นตัวเต็มที่ก่อนตั้งครรภ์ครั้งใหม่โดยหากประจำเดือนกลับมาเป็นปกติแล้ว น่าจะสามารถมีบุตรได้ตามปกติ หากเป็นการมีเพศสัมพันธ์แบบหลั่งนอกจะยังมีโอกาสตั้งครรภ์ได้ประมาณ 4-20% ดังนั้นหากประจำเดือนในเดือนนี้มาล่าช้าไปเกิน 35 วันจากครั้งก่อนแล้ว สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หรือไปยืนยันผลที่รพ.ได้อีกครั้ง